

**ΕΝΗΜΕΩΤΙΚΟ ΣΗΜΕΙΩΜΑ ΠΡΟΓΡΑΜΜΑΤΟΣ**

**ΞΕΝΕΣ ΤΑΙΝΙΕΣ**

**ΣΑΒΒΑΤΟ 13 ΣΕΠΤΕΜΒΡΙΟΥ, στις 24:00**

**«S.O.S. Πεντάγωνο καλεί Μόσχα» (Dr. Strangelove or: How I Learned to Stop Worrying and Love the Bomb) K12   (GR)**

**Πολιτική σάτιρα, συμπαραγωγής Ηνωμένου Βασιλείου-ΗΠΑ 1964**

**Σκηνοθεσία:** Στάνλεϊ Κιούμπρικ

**Σενάριο:** Στάνλεϊ Κούμπρικ, Τέρι Σάουθερν, Πίτερ Τζορτζ

**Διεύθυνση φωτογραφίας:** Γκίλμπερτ Τέιλορ

**Μοντάζ:** Άντονι Χάρβεϊ

**Μουσική:** Λόρι Τζόνσον

**Πρωταγωνιστούν:** Πίτερ Σέλερς, Τζορτζ Σι Σκοτ, Στέρλινγκ Χέιντεν, Τζέιμς Ερλ Τζόουνς, Πίτερ Μπουλ, Σλιμ Πίκενς, Τρέισι Ριντ, Κίναν Γουίν, Ρόι Στίβενς

**Διάρκεια:** 91΄

**Υπόθεση:** Ένας μανιώδης αντικομμουνιστής στρατηγός, ο Τζακ Ρίπερ, διοικητής μιας αμερικανικής αεροπορικής βάσης, αποφασίζει ότι ο πόλεμος είναι μια πολύ σημαντική υπόθεση και δεν μπορεί να μένει στα χέρια των πολιτικών.

Έτσι, εκμεταλλευόμενος ένα απόρρητο σχέδιο επίθεσης με πυρηνικά όπλα εναντίον της Ρωσίας, για το οποίο δεν απαιτείται η έγκριση του Προέδρου των ΗΠΑ, στέλνει βομβαρδιστικά Β52 της δικαιοδοσίας του, να βομβαρδίσουν με πυρηνικούς πυραύλους συγκεκριμένους στρατηγικούς στόχους της Σοβιετικής Ένωσης.

Οι υπεύθυνοι της αμερικανικής κυβέρνησης, πληροφορούμενοι το γεγονός, καλούν έκτακτο πολεμικό συμβούλιο και προσπαθούν να επικοινωνήσουν με τη Σοβιετική Ένωση, ώστε να αποτραπεί ο επικείμενος πυρηνικός πόλεμος.

Θα καταφέρουν να αποτρέψουν μια ολοκληρωτική καταστροφή;

Η αξεπέραστη - και επίκαιρη σε κάθε εποχή – υποψήφια για 4 Όσκαρ μαύρη κωμωδία του **Στάνλεϊ Κιούμπρικ** για τον Ψυχρό Πόλεμο και τον σουρεαλισμό στην πολιτική με την ερμηνεία - ντελίριο του **Πίτερ Σέλερς.**

**ΚΥΡΙΑΚΗ 14 ΣΕΠΤΕΜΒΡΙΟΥ,  στις 02:00**

**«Πίσω από το παιχνίδι»**   **(GR)**
*(Concussion)*

**Βιογραφικό δράμα, παραγωγής Ηνωμένου Βασιλείου, Αυστραλίας, ΗΠΑ 2015**
**Σκηνοθεσία:** Πίτερ Λάντεσμαν
**Σενάριο:** Πίτερ Λάντεσμαν
Πρωταγωνιστούν: Γουίλ Σμιθ, Άλμπερτ Μπρουκς, Άλεκ Μπάλντουιν, Γκούγκου Μπάθα-Ρο, Ντέιβιντ Μορς, Άρλις Χάουαρντ, Λουκ Γουίλσον
**Διάρκεια**: 114'

**Υπόθεση:** Κατά τη διενέργεια αυτοψίας στον πρώην ποδοσφαιριστή του NFL Μάικ Γουέμπστερ, ο λαμπρός ιατροδικαστής δρ Μπένετ Ομαλού ανακαλύπτει νευρολογική φθορά που μοιάζει με τη νόσο του Αλτσχάιμερ. Ο Ομαλού ονομάζει τη διαταραχή, «χρόνια τραυματική εγκεφαλοπάθεια» και δημοσιεύει τα ευρήματά του σε ιατρικό περιοδικό. Καθώς και άλλοι αθλητές αντιμετωπίζουν την ίδια διαταραχή, ο σταυροφόρος γιατρός ξεκινάει μια αποστολή για να ευαισθητοποιήσει το κοινό σχετικά με τους κινδύνους από τα τραύματα στο κεφάλι που σχετίζονται με το ποδόσφαιρο, η οποία τον φέρνει σε επικίνδυνη αντιπαράθεση με έναν από τους πιο ισχυρούς θεσμούς στον κόσμο.

**ΔΕΥΤΕΡΑ 15  ΣΕΠΤΕΜΒΡΙΟΥ, στις 23:45**

**«Η ανακατώστρα»**   **(GR)**
*(The Meddler)*

**Κομεντί, παραγωγής ΗΠΑ 2015.**

**Σκηνοθεσία-σενάριο:** Λορίν Σκαφάρια
**Πρωταγωνιστούν:** Σούζαν Σαράντον, Ρόουζ Μπερν, Τζ. Κ. Σίμονς, Σέσιλι Στρονγκ, Λούσι Παντς, Σάρα Μπέικερ, Τζέροντ Καρμάικλ

**Διάρκεια**: 96'

**Υπόθεση:** Με ένα νέο iPhone, ένα διαμέρισμα κοντά στο Grove και έναν άνετο τραπεζικό λογαριασμό που της άφησε ο αγαπημένος της μακαρίτης σύζυγος, η Μάρνι Μινερβίνι μετακόμισε ευτυχώς από το Νιου Τζέρσεϊ στο Λος Άντζελες για να είναι κοντά στην κόρη της Λόρι, μια επιτυχημένη (αλλά ακόμα ανύπαντρη) σεναριογράφο, και να την πνίξει με μητρική αγάπη. Όταν όμως τα δεκάδες μηνύματα, οι απροσδόκητες επισκέψεις και οι συζητήσεις στις οποίες κυριαρχούν οι ανεπιθύμητες συμβουλές αναγκάζουν τη Λόρι να θέσει αυστηρά προσωπικά όρια, η Μάρνι βρίσκει τρόπους να διοχετεύσει την αιώνια αισιοδοξία και τη δυναμική γενναιοδωρία της για να αλλάξει τις ζωές των άλλων -αλλά και τη δική της- και να βρει έναν νέο σκοπό στη ζωή.

**ΤΡΙΤΗ 16  ΣΕΠΤΕΜΒΡΙΟΥ, στις 23:45**

**«Παγιδευμένη» (Trapped) K12   (GR)**

**Θρίλερ, συμπαραγωγής Γερμανίας-ΗΠΑ 2002**

**Σκηνοθεσία:** Λούις Μαντόκι
**Σενάριο:** Γκρεγκ Άιλς
**Πρωταγωνιστούν:** Σαρλίζ Θερόν, Κέβιν Μπέικον, Ντακότα Φάνινγκ, Στιούαρτ Τάουσεντ, Κόρτνεϊ Λαβ, Προυτ Τέιλορ Βινς
**Διάρκεια:**99΄

**Υπόθεση:** Όταν η κόρη τους απάγεται από μια συμμορία κατά συρροήν απαγωγέων, που ζητάει λύτρα, ένας νεαρός γιατρός και η σύζυγός του βρίσκονται όμηροι, ενώ ένα 24ωρο σχέδιο για την απόσπαση των χρημάτων τους τίθεται σε εφαρμογή. Τώρα, με τον χρόνο να τελειώνει και την υγεία της ασθματικής κόρης τους να βρίσκεται σε σοβαρό κίνδυνο, βιώνουν έναν αγώνα ζωής και θανάτου ενάντια στον χρόνο, καθώς το «τέλειο έγκλημα» αρχίζει να εξελίσσεται προς μια αδιανόητη, τρομακτική και θανατηφόρα κατάληξη.

*Η ταινία βασίζεται στο μυθιστόρημα «24 Hours» του Γκρεγκ Άιλς*

**ΤΕΤΑΡΤΗ 17  ΣΕΠΤΕΜΒΡΙΟΥ, στις 23:45**

**«Atomic Blonde» -   K16   (GR)**

**Κατασκοπικό θρίλερ, συμπαραγωγής  ΗΠΑ, Σουηδίας, Ουγγαρίας 2017**

**Σκηνοθεσία:** Ντέιβιντ Λιντς.

**Σενάριο**: Κερτ Τζόνσταντ

**Πρωταγωνιστούν:** Σαρλίζ Θέρον, Τζέιμς Μακαβόι, Τζον Γκούντμαν, Τιλ Σβάιγκερ, Έντι Μάρσαν, Σοφία Μπουτέλα, Τόμπι Τζόουνς

**Υπόθεση:** Η βραβευμένη με Όσκαρ Σαρλίζ Θέρον είναι μία αδίστακτη τολμηρή και σέξι πράκτορας της MI6 που φθάνει στο Βερολίνο με μία μυστική αποστολή: να εξιχνιάσει τον φόνο ενός συναδέλφου της και να εντοπίσει μία χαμένη λίστα διπλών πρακτόρων. Θα πρέπει να χρησιμοποιήσει όλα τα «ταλέντα» της για να παραμείνει ζωντανή και να φέρει εις πέρας την αποστολή της.

Η ταινία βασίζεται στην comic νουβέλα «The Coldest City» των Άντονι Τζόνστον (κείμενο) & Σαμ Χαρτ (εικονογράφηση).

**ΠΕΜΠΤΗ 18  ΣΕΠΤΕΜΒΡΙΟΥ, στις 23:45**

**«Bel Canto»  K12   (GR) A΄ΤΗΛΕΟΠΤΙΚΗ ΜΕΤΑΔΟΣΗ**

**Μουσικό δραματικό θρίλερ, συμπαραγωγής ΗΠΑ - Μεξικού 2018**

**Σκηνοθεσία:** Πολ Γουέιτζ**.**

**Σενάριο:** Άντονι Γουάιντραουμπ, Πολ Γουέιτζ, Αν Πάτσετ

**Πρωταγωνιστούν:** Τζούλιαν Μουρ, Κεν Γουατανάμπε, Σεμπάστιαν Κοχ, Κριστόφ Λαμπέρ, Μαρία Μερσέντες, Τένοτς Ουέρτα

**Υπόθεση:** Η Ροξάν Κρος, μία διάσημη Αμερικανίδα σοπράνο, μεταβαίνει στη Νότια Αμερική για να δώσει ένα πριβέ ρεσιτάλ στα γενέθλια ενός πλούσιου Ιάπωνα βιομήχανου. Στη συνάθροιση παρευρίσκονται πολιτικοί και διπλωμάτες, όταν ξαφνικά τη βίλα καταλαμβάνουν αντάρτες, απαιτώντας την απελευθέρωση των φυλακισμένων συντρόφων τους. Έγκλειστοι στο ίδιο σπίτι όμηροι και απαγωγείς θα αναγκαστούν να βρουν κοινούς κώδικες επικοινωνίας. Η μουσική θα τους οδηγήσει με μοναδικό τρόπο στο να ξεπεράσουν τις έχθρες και τις διαφορές τους, ανακαλύπτοντας ότι όσα τους ενώνουν είναι πιο σημαντικά από εκείνα που τους χωρίζουν.

Η βραβευμένη με Όσκαρ Τζούλιαν Μουρ και ο υποψήφιος για Όσκαρ Κεν Γουατανάμπε πρωταγωνιστούν σε ένα θρίλερ ομηρίας, βασισμένο στο ομώνυμο best seller της Αν Πάτσετ.

**ΠΑΡΑΣΚΕΥΗ 19 ΣΕΠΤΕΜΒΡΙΟΥ, στις 23:45**

**«Οι άνδρες με τα μαύρα ΙΙ»**   **K8   (GR)**
*(Men in Black II)*

**Κωμωδία επιστημονικής φαντασίας, παραγωγής ΗΠΑ 2002**

**Σκηνοθεσία**: Μπάρι Σόνεφελντ
**Πρωταγωνιστούν**: Τόμι Λι Τζόουνς, Γουίλ Σμιθ, Ροζάριο Ντόσον, Λάρα Φλιν Μπόιλ, Ριπ Τορν, Τόνι Σαλούμπ **Διάρκεια**: 78'

**Υπόθεση:** Καλά καταλάβατε… οι γνωστοί πράκτορες Kέι και Τζέι επιστρέφουν για να προστατεύσουν τη Γη από τα αποβράσματα του Σύμπαντος. Αυτή τη φορά, όμως, η εξωγήινη απειλή εμφανίζεται… undercover, μεταμφιεσμένη σε σέξι μοντέλο γυναικείων εσωρούχων. Κι επιπλέον, ο πράκτορας Κέι, ο μόνος άνθρωπος με εμπειρία στη διάσωση του γαλαξία, υποφέρει από απόλυτο κενό μνήμης και προτιμάει τα κουλουράκια της γυναίκας του από τα τερατόμορφα εξωγήινα αποβράσματα.